রাজ্যের সমস্ত স্কুলে এবার স্কুল শুরুর সময় জাতীয় সঙ্গীত গাওয়া বাধ্যতামূলক। এমনই নির্দেশ দিল রাজ্য সরকার। রাজ্য সরকারের নির্দেশের ভিত্তিতে ইতিমধ্যেই নির্দেশিকা জারি করেছে মধ্যশিক্ষা পর্ষদ।
 ওয়েব ডেস্ক: রাজ্যের সমস্ত স্কুলে এবার স্কুল শুরুর সময় জাতীয় সঙ্গীত গাওয়া বাধ্যতামূলক। এমনই নির্দেশ দিল রাজ্য সরকার। রাজ্য সরকারের নির্দেশের ভিত্তিতে ইতিমধ্যেই নির্দেশিকা জারি করেছে মধ্যশিক্ষা পর্ষদ। পর্ষদ কর্তাদের দাবি, শিক্ষা দফতর থেকে আসা নির্দেশিকার ভিত্তিতেই এই নির্দেশিকা জারি করেছেন তাঁরা। সেক্ষেত্রে কোর্টের রায়ের ভিত্তিতেই এই নির্দেশিকা জারি বলেও তাদের দাবি। যদিও যে মামলার রায়ের ভিত্তিতে এই সিদ্ধান্তের কথা বলা হচ্ছে, সেই মামলাতেই সম্প্রতি কোর্ট রায়ে বলছে অন্য কথা। সংবিধানে যেহেতু - ইউ মে - অর্থাত্ চাইলে করতে পারো বলা হয়েছে সেহেতু স্কুলে জাতীয় সঙ্গীত গাওয়া বাধ্যতামূলক হতে পারে না। এমনটাই বলা হয়েছে রায়ে।